Ntate eo o ile a re ke moahi oa moo, empa o ile a tšoaroa poho a nkeloa chelete le litokomane tsa hae. Qalong lepolesa leo le ne le sa mo kholoe, le bile le nahana hore Alexandra o keneletse ’momoring oo. Qetellong lepolesa leo le ile la mo kholoa empa ntate eo a tlameha ho patala chelete e itseng e le hore a ka tšela. Kaha ntate eo o ne a se na chelete, Alexandra o ile a mo fa chelete e ka etsang R280.00 eaba oa patala. Ntate eo o ile a thaba haholo a ba a mo tšepisa hore o tla mo patala chelete e fetang. Empa Alexandra o ile a mo hlalosetsa hore o ikutloa a tlameha ho mo thusa kahoo ntate eo a se ke a mo patala. O ile a fa ntate eo lingoliloeng tsa Bibele eaba o mo khothalletsa hore a ithute Bibele le Lipaki.